อย่างแรกคือควบคุมอารมณ์ตัวเองไม่ได้ ชอบอาละวาดโวยวาย หงุดหงิดง่าย ชอบทำลายของ เวลามีใครมาทำให้ไม่พอใจก็จะด่า จนอยากจะฆ่าเขาคนนั้นให้ตาย และรู้สึกเหมือนตัวเองก้าวร้าว เพราะแต่ก่อนไม่เคยเป็นแบบนี้ ตั้งแต่ย้ายมาอยู่กับพ่อแม่ก็เริ่มมีอาการหนักขึ้นเรื่อยๆ เริ่มมีอาการแบบนี้ตั้งแต่ ม.3 ยันตอนนี้ ม.5 ก็เริ่มจะหนักขึ้นไปกว่าเก่า อย่างที่สอง คือชอบเก็บตัวอยู่คนเดียว ไม่อยากออกไปเจอใคร โลกข้างนอกมันวุ่นวาย มันไม่มีความสุขเลย ไม่เหมือนตอนอยู่ในห้องนอนมันสงบดี ไม่วุ่นวาย มันมีความสุขกว่าอยู่ข้างนอก เรื่องอาหารรู้สึกว่าบางทีอยากกินข้าวบางทีไม่อยากกิน และอีกอย่างติดการนอนมากไม่อยากลุกตื่นเลย และที่สำคัญบางทีเคยคิดอยากฆ่าตัวตาย เพราะตายไปก็จะจบๆ รู้สึกว่าตัวเองไม่มีค่า รู้สึกว่าตัวเองไม่ดีเหมือนใครๆ สาเหตุแบบนี้เกิดจากพ่อแม่ได้มั้ยคะ เพราะวันๆหนูอยู่แต่บ้าน เจอแต่เรื่องแย่ๆในครอบครัว หนูทะเลาะกับพ่อแม่ทุกวัน พ่อชอบไล่ออกจากบ้าน ชอบไล่ให้ไปตาย ชอบพูดว่าหนูไม่ดีเหมือนลูกคนอื่น เกิดมาหนักแผ่นดิ ส่วนแม่ชอบยุให้พ่อมาตีหนู จนหนูรู้สึกหนูเกลียดเขา หนูอยากฆ่าเขาหนูเคยคิดหนูอยากจะหนีออกจากบ้าน และสุดท้ายหนูอยากพูดกับคุณว่าคุณเป็นคนเดียวที่รับฟังหนู เพราะหนูอยากระบายแต่ไม่มีใครรับฟังหนูเลย หนูได้แต่อัดอั้นอยู่ในใจ เก็บไว้อยู่คนเดียวจนแบกรับไม่ไว้แล้ว หนูเหนื่อยแล้ว 😭😭
 ฟังเรื่องของหนูแล้วอยากถอนหายใจ มีครอบครัวอีกมากที่มีสภาพแบบหนูนะ ไม่ต้องเสียใจคิดมาก พอร่างกายเติบโตจากเด็กเข้าสุ่วัยรุ่น อารมณ์จะแปรปรวน โกรธๆจัด รักๆ จัด เชื่อเพื่อนมากกว่าพ่อแม่ ชอบลองดี ชอบท้าทาย ผู้ใหญ่ว่าอย่างไร ก็ไม่ฟัง ถ้าบอกให้ไปซ้ายจะไปขวาจะทำไม หลายหนก็จิตตก ซึมเศร้า รู้สึกอ้างว่าง ไม่มีใครในโลกรับฟัง ขอเพียงได้ระบายให้ใครสักคนที่เข้าใจก็จะรู้สึกดีขึ้นมาก ไม่ทราบหนูมีครูหรือญาติผู้ใหญ่ที่พ่อแม่ให้ความเคารพบ้างไหม ลองเล่าให้เขาฟัง เขาอาจช่วยแก้ปัญหาให้ได้ไม่มากก็น้อยนะครับ เขาอาจเตือนสติพ่อแม่ได้ การไล่ลุกออกจากบ้าน โดยเฉพาะลูกสาวไม่ช่วยแก้ปัญหา มีแต่จะซ้ำเติมให้มากขึ้น ควรหันหน้ามาปรับความเข้าใจกัน พบกันครึ่งทาง ปล่อยวาง ยอมๆกันบ้าง จะได้ไม่เครียด อาการของหนูเข้าข่ายเป็นโรคซึมเศร้า อ่อนๆ นะครับ ลองโทรฯปรึกษานักจิตวิทยากรมสุขภาพจิต ของกระทรวง สธ ที่เบอร์ 1337 ได้ตลอด 24 ชม หรือที่สมาคม สมาริตัน ก็ได้ครับ โทร 02-713-6793 อาจช่วยหนูได้นะ อย่างไรก็ตามห้ามคิดสั้น นะครับ มันเป็นบาปมหันต์ ถ้ามีปัญหาอะไรก็เขียนมาใหม่ได้ แพทย์ทุกท่านที่นี่ ยินดีตอบปัญหาให้นะครับ